Blinde og svagtseende i MariagerFjord Kommune får måske lov til at beholde den lydavis, som i dag produceres på Hobro Bibliotek. Der var ellers lagt op til en lukning af avisen, men nu har en række frivillige organisationer erklæret sig parat til at deltage i arbejdet. Det fortæller formanden for Kultur- og Fritidsudvalget, den konservative Erik Kirkegaard Mikkelsen til P4 Nordjylland. Udvalget træffer dog først den endelige beslutning efter et møde med de frivillige. - Vi vil være helt sikre på, at de ved, hvad det er, at de siger ja til, så der bliver tale om en holdbar løsning, siger Erik Kirkegaard Mikkelsen.
Frivillige parat til at drive den lydavis Mariagerfjord vil lukke